Tasuqqilt si teqbaylit ɣer tefransist truḥ am wakken ur d-yeqqim ara ɣur-s wazal, ladɣa deg yiseggasen n 1940-1950. Tisuqqilin-a ad tent-nesiggez deg ukatar n yimahilen n unadi, akked tesneɣreft tamhersant. Uɣalent ttuneflint deg uzgen wis sin n lqern wis20, aya ad yuɣal ɣer yimeɣdaḍen d yiserdasen ifransisen, syin ɣer-s, ɣer waggagen yesmuzɣen taqbaylit seld timunnent n Lezzayer ladɣa di tazwara n yiseggasen 1970-1980. Aṭas wanawen iseklanen i d-yettwasuqqlen,maca tamedyazt, taẓuri, timucuha beyynent-d amur ameqqran di tsuqqilin, imi d anawen yesɛan azal deg yedles imawi aqbayli.